CELEX: 32017D0930(01)
Language: sk
Date: 2017-09-29 00:00:00
Title: Vykonávacie rozhodnutie Komisie z 29. septembra 2017 o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie [Monor, Monori (CHOP)]

30.9.2017   
            
            
               SK
            
            
               Úradný vestník Európskej únie
            
            
               C 329/4
            
         VYKONÁVACIE ROZHODNUTIE KOMISIE
   z 29. septembra 2017
   o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie
   
   [Monor, Monori (CHOP)]
   (2017/C 329/06)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Maďarsko v súlade s časťou II hlavou II kapitolou I oddielom 2 nariadenia (EÚ) č. 1308/2013 zaslalo žiadosť o ochranu názvu „Monor, Monori“.
            
         
               (2)
            
            
               V súlade s článkom 97 ods. 2 nariadenia (EÚ) č. 1308/2013 Komisia túto žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 uvedeného nariadenia sú splnené.
            
         
               (3)
            
            
               S cieľom umožniť predkladanie námietok podľa článku 98 nariadenia (EÚ) č. 1308/2013 by sa jednotný dokument v zmysle článku 94 ods. 1 písm. d) daného nariadenia a odkaz na uverejnenie špecifikácie výrobku uverejnený počas predbežného vnútroštátneho postupu na preskúmanie žiadosti o ochranu názvu „Monor, Monori“ mali uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Jednotný dokument vypracovaný na základe článku 94 ods. 1 písm. d) nariadenia (EÚ) č. 1308/2013 a odkaz na uverejnenie špecifikácie výrobku v súvislosti s názvom „Monor, Monori“ (CHOP) sú uvedené v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti ochrane názvu uvedeného v prvom odseku tohto článku.
   
      V Bruseli 29. septembra 2017
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      JEDNOTNÝ DOKUMENT
      
         „MONOR, MONORI“
      
      
         PDO-HU-N1638
      
      Dátum podania žiadosti: 2.5.2013
      1.   Názov (názvy) na zápis do registra
      
      Monor, Monori
      2.   Druh zemepisného označenia
      
      CHOP – chránené označenie pôvodu
      3.   Kategórie vinohradníckych/vinárskych výrobkov
      
      
               
                  1.
               
               
                  Víno
               
            4.   Opis vín
      
      
         biele odrody a vína s označením cuvée
      
      živé a čerstvé odrodové vína svetlozelenej alebo zelenožltej farby majú ovocnú a kvetinovú vôňu a ich chuť je charakteristická pre použitú odrodu; dlhá dochuť; suché, polosuché, polosladké alebo sladké, v závislosti od obsahu cukru.
      
         Všeobecné analytické vlastnosti
      
      
                  Maximálny celkový obsah alkoholu (% obj.)
               
               
                   
               
            
                  Minimálny celkový obsah alkoholu (% obj.)
               
               
                  11,00 
               
            
                  Minimálna celková kyslosť
               
               
                  4,5  gramov na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                  1,08 
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         ružové odrody a vína s označením cuvée
      
      živé, čerstvé vína svetloružovej alebo lososovej farby vyrobené z čierneho hrozna, s ovocnými vôňami a príchuťami (maliny, broskyne, višne, čierne ríbezle, lesné jahody atď.) a prípadne s kvetinovými arómami; bohaté víno s ľahkými, hravými kyselinami; suché, polosuché, polosladké alebo sladké, v závislosti od obsahu cukru.
      
         Všeobecné analytické vlastnosti
      
      
                  Maximálny celkový obsah alkoholu (% obj.)
               
               
                   
               
            
                  Minimálny celkový obsah alkoholu (% obj.)
               
               
                  11,00 
               
            
                  Minimálna celková kyslosť
               
               
                  4,5  gramov na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                  1,08 
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         červené odrody a vína s označením cuvée
      
      odrodové vína rubínovej farby, ktorých vôňa a príchuť je charakteristická pre použitú odrodu, s guľatými kyselinami; obsah tanínu v rezaných vínach odráža použité odrody, majú zamatovú chuť a telo; tieto vína majú ovocnú (višne, maliny, vlašské orechy, čierne ríbezle atď.) a korenistú (škorica, vanilka), čokoládovú a tabakovú arómu; suché, polosuché, polosladké alebo sladké, v závislosti od obsahu cukru.
      
         Všeobecné analytické vlastnosti
      
      
                  Maximálny celkový obsah alkoholu (% obj.)
               
               
                   
               
            
                  Minimálny celkový obsah alkoholu (% obj.)
               
               
                  11,00 
               
            
                  Minimálna celková kyslosť
               
               
                  4,5  gramov na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                  1,20 
               
            
                  Maximálny celkový obsah oxidu siričitého (v miligramoch na liter)
               
               
                   
               
            5.   Enologické postupy
      
      a)   Základné enologické postupy
      
      Relevantné obmedzenie týkajúce sa výroby vín
      
               
                  1.
               
               
                  Povinné enologické postupy
                  
                              1.1.
                           
                           
                              Biele a ružové
                              
                                          —
                                       
                                       
                                          ručný zber,
                                       
                                    
                                          —
                                       
                                       
                                          hrozno musí byť spracované v deň zberu,
                                       
                                    
                                          —
                                       
                                       
                                          lisovanie sa môže vykonávať len v dávkovom lise,
                                       
                                    
                                          —
                                       
                                       
                                          purifikáciu muštu,
                                       
                                    
                                          —
                                       
                                       
                                          kontrolovaná fermentácia muštu pri teplote maximálne 20 °C.
                                       
                                    
                        
                              1.2.
                           
                           
                              Červené
                              
                                          —
                                       
                                       
                                          ručný zber,
                                       
                                    
                                          —
                                       
                                       
                                          hrozno musí byť spracované v deň zberu,
                                       
                                    
                                          —
                                       
                                       
                                          fermentácia so šupkami,
                                       
                                    
                                          —
                                       
                                       
                                          lisovanie sa môže vykonávať len v dávkovom lise,
                                       
                                    
                                          —
                                       
                                       
                                          zretie v drevených sudoch aspoň tri mesiace,
                                       
                                    
                                          —
                                       
                                       
                                          zretie vo fľašiach aspoň tri mesiace.
                                       
                                    
                        
            Pestovateľský postup
      V prípade existujúcich vinohradov vysadených pred 31. decembrom 2011 môžu byť produkty s CHOP Monori) vyrobené z hrozna pochádzajúceho z daných vinohradov tak dlho, pokiaľ takýto vinohrad zostáva v prevádzke.
      V prípade vinohradov vysadených po 1. januári 2012 môžu byť produkty s CHOP Monori) vyrobené len z hrozna pochádzajúceho z viniča pestovaného týmito metódami: vedenie ťažňa viniča vodorovne, do oblúka, štýlom Moser, štýlom jednoduchého závesu a štýlom Sylvoz.
      V prípade vinohradov vysadených po 1. januári 2012 musí byť hustota výsadby najmenej 3 300 kusov viniča na hektár. Pri určovaní vzdialenosti medzi riadkami a medzi viničom je popri pravidelných riadkoch a spone výsadby viniča prijateľné sadenie dvojitých riadkov a/alebo zdvojeného viniča. Vzdialenosť medzi riadkami musí byť minimálne 1,00 m a maximálne 3,60 m, zatiaľ čo vzdialenosť medzi viničom musí byť minimálne 0,60 m a maximálne 1,20 m. V prípade zdvojeného viniča je rozhodujúcim faktorom priemerná vzdialenosť medzi viničom.
      Pri určovaní zaťaženia viniča nesmie počet plodonosných očiek ponechaných na každom kuse viniča presiahnuť 12 na m2.
      O dátume začiatku zberu každoročne rozhoduje príslušné vínne spoločenstvo a určuje sa na základe testovacieho zberu, ktorý sa vykonáva každý rok každý týždeň po 1. auguste. Dátum zberu uverejňuje vínne spoločenstvo formou oznamu.
      Hrozno musí mať minimálny obsah cukru 16,0 [MM °] (prirodzený obsah alkoholu pri 17,5 °C najmenej 9,87 % obj.)
      b)   Maximálne výnosy
      
      
         Biele a ružové víno
      
      70 hl/ha
      
         Červené víno
      
      60 hl/ha
      6.   Vymedzená oblasť
      
      Tie časti Strázsa-hegy (kopca Strázsa) v meste Monor, Száraz-hegy (kopca Száraz) v meste Monor a obcí Monorierdő a Bénye a svahovité lokality v Harc-völgy (údolí Harc) v obci Gomba, ktoré sú podľa vínneho katastra klasifikované ako Trieda I a II.
      7.   Hlavné odrody viniča
      
      
                   
               
               
                  ** Zöld veltelini (HLAVNÁ ODRODA)
               
            
                   
               
               
                  ** Cabernet sauv. (HLAVNÁ ODRODA)
               
            
                   
               
               
                  ** Cabernet franc (HLAVNÁ ODRODA)
               
            
                   
               
               
                  ** Blauburger (INÁ ODRODA)
               
            
                   
               
               
                  ** Ezerjó (HLAVNÁ ODRODA)
               
            
                   
               
               
                  ** Kékoportó (INÁ ODRODA)
               
            
                   
               
               
                  ** Kékfrankos (HLAVNÁ ODRODA)
               
            
                   
               
               
                  ** Karát (INÁ ODRODA)
               
            
                   
               
               
                  * Kadarka (HLAVNÁ ODRODA)
               
            
                   
               
               
                  ** Irsai Olivér (INÁ ODRODA)
               
            
                   
               
               
                  ** Hárslevelű (HLAVNÁ ODRODA)
               
            
                   
               
               
                  ** Cserszegi fűszeres (HLAVNÁ ODRODA)
               
            
                   
               
               
                  ** Chardonnay (HLAVNÁ ODRODA)
               
            
                   
               
               
                  ** Ottonel muskotály (INÁ ODRODA)
               
            
                   
               
               
                  ** Olasz rizling (HLAVNÁ ODRODA)
               
            
                   
               
               
                  ** Kövidinka (HLAVNÁ ODRODA)
               
            
                   
               
               
                  ** Szürkebarát (INÁ ODRODA)
               
            
                   
               
               
                  ** Syrah (INÁ ODRODA)
               
            
                   
               
               
                  ** Sauvignon (INÁ ODRODA)
               
            
                   
               
               
                  ** Rajnai rizling (HLAVNÁ ODRODA)
               
            
                   
               
               
                  ** Pinot noir (HLAVNÁ ODRODA)
               
            8.   Opis súvislostí
      
      
         Súvislosť so zemepisnou oblasťou
      
      1.   Opis vymedzenej oblasti
      Prírodné faktory
      Oblasť, v ktorej sa pestuje hrozno na víno Monori, ktorá sa – podľa maďarskej geomorfologickej mapy (Magyarország geomorfológiai térképe) – nachádza v geomorfologickom makroregióne kopcov Gödöllő-Monori-dombság, v pásme kopcov na juhozápadnej strane kopcov Cserhát, má priemernú nadmorskú výšku 200 m. V Monori erózna plošina oddeľuje mezoregión aluviálnej nížiny Pesti hordalékkúp síkság, ktorý leží juhozápadne od hrebeňa kopcov, od geomorfologického mezoregiónu piesočnatého hrebeňa Pilis-Alpár Alpári homokhát. Nižšie položené hrebene sú v danom pásme kopcov oddelené erodovanými údoliami. Oblasť výroby sa nachádza na týchto hrebeňoch.
      Pôda pochádza z obdobia horného pleistocénu a pozostáva z 10 – 30 m hlbokej spraše, piesočnatej zvažujúcej sa spraše, sprašného piesku a pohyblivého piesku alebo z tuhého vetrom naviateho piesku. Ornica je hrdzavo-hnedá lesná pôda alebo zuhoľnatená zhorená lesná černozem, ktorá obsahuje veľké množstvá dolomitu a má nízky obsah ilitových ílovitých minerálov s pomerne nízkym obsahom železa a hliníka. Všade na hrebeňoch sa podzemná voda nachádza v hĺbke viac ako 10 m.
      Z klimatického hľadiska je táto oblasť vhodná na pestovanie hrozna. Teplota sa mení v závislosti od ročného obdobia, avšak extrémne teplotné výkyvy sa nevyskytujú. Riziko zimných mrazov je nízke, pričom mráz sa objavuje len zriedkavo na vyvýšených miestach na jar a na jeseň. Počas vegetačného obdobia sa medzi dennými minimálnymi a maximálnymi teplotami neobjavujú žiadne výrazné rozdiely, pričom počet horúcich dní v lete je nízky. Priemerná ročná teplota je 11,6 °C. Zrážky sú rovnomerne rozložené počas celého vegetačného obdobia. Priemerný úhrn zrážok je 500 mm ročne. Počet hodín slnečného svitu dosahuje 2 000 hodín ročne.
      Ľudské faktory
      Pestovanie hrozna na kopci Strázsahegy v Monori a v údolí Harc-völgy v obci Gomba je založené na tradičných odrodách a technikách.
      Konkrétne, pestovanie hrozna sa vo vymedzenej oblasti začalo už v 15. storočí, keď bol po vyrúbaní rozsiahlych zalesnených oblastí vysadený vinič. Pivnice boli tradične vyhĺbené do spraše medzi vinicami na kopci Strázsa Strázsahegy v Monori. Niektoré z pivníc boli vnútri obložené tehlami, ale väčšina z nich je ešte aj v súčasnosti bez tehiel. Teplotné podmienky v pivniciach sú vhodné na zabezpečenie ideálnej teploty 10 – 11 °C. V Monori sa nachádza približne 1 000 pivníc.
      V moderných viniciach na kopci Szárazhegy v Monorierdő a Bénye sa popri tradičných maďarských odrodách pestujú aj medzinárodné odrody.
      Vplyv ľudských faktorov na oblasť výroby možno pozorovať v týchto oblastiach:
      
                  —
               
               
                  výber odrôd v súlade s potenciálom, ktorý ponúkajú ekologické podmienky,
               
            
                  —
               
               
                  rozvoj vinohradníckych a vinárskych techník v súlade s osobitnými ekologickými a sčasti trhovými charakteristikami,
               
            
                  —
               
               
                  rozvoj zariadenia a integračnej štruktúry v súlade s ekologickými a trhovými podmienkami.
               
            2.   Opis vín
      Všeobecnou črtou vín je ich elegantný vzhľad, vysoký obsah alkoholu a jemné zloženie kyselín, dlhá dochuť, kvetinová, ovocná vôňa a chuť v závislosti od použitej odrody.
      3.   Prezentácia a preukázanie príčinnej súvislosti
      V dôsledku polohy oblasti výroby Monor a osobitosti jej pôdy má dané prostredie značný vplyv na vlastnosti vína vyrobeného z hrozna, ktoré sa tu pestuje, ktorú nemožno duplikovať ani v susednej dunajskej vinohradníckej oblasti, ani v iných vinárskych podregiónoch. Prostredie navyše dodáva buket bohatý na chute a arómy, pričom tieto vína majú nízku kyslosť a vysoký obsah alkoholu. Vína majú vzhľadom na vlastnosti pôdy vyšší obsah minerálov a minerálny charakter. Vína pochádzajúce z tejto oblasti výroby možno konzumovať ako „mladé“, avšak ich vlastnosti sa naplno rozvinú až po dlhšom zrení.
      9.   Ďalšie základné podmienky
      
      
         Právny rámec
      
      Od organizácie, ktorá spravuje CHOP/CHZO, ak tak členské štáty ustanovili
      
         Druh ďalšej podmienky
      
      Ďalšie ustanovenia týkajúce sa označovania
      
         Opis podmienky
      
      
                  a)
               
               
                  Záruka identity pôvodu: názov lokality môže byť uvedený na víne len vtedy, ak 100 % surovín použitých na jeho výrobu bolo vypestovaných v danej oblasti.
               
            
                  b)
               
               
                  Zoznam povolených tradičných pojmov a ďalších vyhradených pojmov:
                  
                              i)
                           
                           
                              Tradičný pojem: Védett eredetű bor [Víno s chráneným označením pôvodu];
                           
                        
                              ii)
                           
                           
                              Ďalšie vyhradené pojmy: muskotály, barrique;
                           
                        
                              iii)
                           
                           
                              Tradičné pojmy, ďalšie vyhradené pojmy a pojmy odkazujúce na farbu vína nemôžu byť na etikete uvedené väčším písmom, než bolo použité na označenie pôvodu.
                           
                        
            
                  c)
               
               
                  Používanie názvov odrôd:
                  
                              i)
                           
                           
                              Názvy odrôd sa môžu nachádzať na etikete pod podmienkou, že sa nepoužije väčšie písmo, než bolo použité na označenie pôvodu.
                           
                        
                              ii)
                           
                           
                              V prípade vín vyrobených z viacerých odrôd hrozna, možno použiť slová küvé, cuvée alebo házasítás.
                           
                        
            
         Výroba mimo vymedzenej oblasti výroby
      
      Právny rámec
      Od organizácie, ktorá spravuje CHOP/CHZO, ak tak členské štáty ustanovili
      Druh ďalšej podmienky
      Výnimka týkajúca sa výroby vo vymedzenej zemepisnej oblasti
      Opis podmienky
      Možnosť výroby v obci Tápiószentmárton
      
         Odkaz na špecifikáciu výrobku
      
      http://boraszat.kormany.hu/monor